Diari Oficial de la Generalitat Valenciana


Sumari del DOGV 4713, del 16-03-2004 (2004/2609)

ORDE de 8 de març de 2004, del conseller de Presidència, per la qual es convoquen, per a l'any 2004, ajudes a projectes específics d'investigació i formació en temes relacionats amb la cooperació internacional al desenvolupament.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4713

Data del DOGV
:   16-03-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/2609


Data del document
:   08-03-2004

Organisme emissor
:   Conselleria de Presidència

Tipus de document
:   Ordre

Descriptors 

:   * ajuda al desenvolupament
    * cooperació internacional
    * cooperació científica
    * ajuda pública
    * universitat
    * suport econòmic

ORDE de 8 de març de 2004, del conseller de Presidència, per la qual es convoquen, per a l'any 2004, ajudes a projectes específics d'investigació i formació en temes relacionats amb la cooperació internacional al desenvolupament. [2004/Q2609]
  
D'acord amb el que establix el Decret 201/1997, d'1 de juliol, del Govern Valencià, sobre regulació de les bases per a la cooperació internacional al desenvolupament i del règim específic de transferències de fons destinats a la cooperació amb països en vies de desenvolupament.
  
En ús de les facultats que em conferix l'article 35 de la Llei 5/1983, de Govern Valencià, i l'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991,
  
ORDENE
  
Primer
  
Convocar ajudes a projectes d'investigació, formació i transferència de tecnologia, en temes relacionats amb la cooperació internacional al desenvolupament que porten a terme universitats públiques de la Comunitat Valenciana.
  
Segon
  
Aprovar les bases per què es regula esta convocatòria, que s'inclouen com annex I de la present orde.
  
Tercer
  
Els projectes a executar per les entitats que s'acullen a la present convocatòria tindran lloc a la Comunitat Valenciana o en els països en vies de desenvolupament.
  
Quart
  
Les ajudes concedides en virtut d'esta convocatòria seran sufragades a càrrec del capítol IV, línia de subvenció amb codi comptable T5008, programa 134.10, Cooperació Internacional al Desenvolupament, del pressupost de la Generalitat Valenciana per a 2004, fins a un import global màxim de 901.518,16 euros.
  
Contra el present acte, que posa fi a la via administrativa, podran els interessats interposar, potestativament, un recurs de reposició davant del conseller de Presidència, en el termini d'un mes, comptat des de l'endemà al de la seua publicació, de conformitat amb el que preveu els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà al de la seua publicació, de conformitat amb el que preveu els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 8 de març de 2004
  
El conseller de Presidència,
  
ALEJANDRO FONT DE MORA TURÓN
  
ANNEX I
  
Bases per les quals es regula la convocatòria d'ajudes a projectes específics d'investigació i formació en temes relacionats amb la cooperació internacional al desenvolupament
  
Primera. Beneficiaris de les subvencions
  
Podran accedir a les ajudes les universitats públiques de la Comunitat Valenciana.
  
Segona. Requisits tècnics dels projectes i accions
  
La descripció dels projectes i accions haurà d'incloure:
  
a) Identificació i formulació precises, amb objectius clars i realistes.
  
b) Calendari detallat d'accions, amb determinació de l'exercici pressupostari que es desenvoluparà cada una d'elles, en el cas de projectes que abracen més d'un exercici.
  
c) Consideració i impuls de l'enfocament de gènere en la formulació, execució i avaluació dels projectes i accions.
  
d) Desglossament pressupostari rigorós que distingisca els costos imputats a cada exercici pressupostari.
  
e) Criteris o indicadors que permeten mesurar el grau de realització dels objectius fixats.
  
f) Identificació exacta i detallada de les fonts de finançament complementari de la subvenció de la Generalitat Valenciana.
  
g) Memòria econòmica i pla de finançament, elaborats d'acord amb el que establix els articles 6, 7, 8 i 10.7.b del Decret 201/1997, d'1 de juliol, del Govern Valencià, on s'identifiquen els recursos necessaris, el nombre d'unitats de cada recurs, el preu per unitat en euros i l'import total.
  
h) Factures proforma acreditatives dels costos per unitat dels recursos a emprar.
  
i) Informe i documentació justificativa de la quantia de les despeses indirectes que s'imputen al projecte.
  
Tercera. Criteris prioritaris per a la selecció dels projectes
  
En la valoració dels projectes es tindrà en compte l'adaptació dels projectes a les modalitats establides, per la seua orde, en l'article 18 del Decret 201/1997, d'1 de juliol, del Govern Valencià, així com els criteris següents:
  
a) Projectes que fomenten i impulsen la investigació sobre el propi desenvolupament, sobre els mitjans, les estratègies, els processos i polítiques de cooperació que aprofundisquen en les causes i en les conseqüències del model de desenvolupament actual i sobre els problemes que provoca.
  
b) Projectes que promoguen la capacitat d'investigació en el sud i la mobilitat de personal investigador entre el nord i el sud.
  
c) Projectes que fomenten la divulgació per a la reflexió i millora del treball dels agents implicats en la cooperació valenciana.
  
d) Projectes que promoguen la celebració de trobades, seminaris i congressos, que permeten l'intercanvi d'experiències i el diàleg, atenent, en especial, les experiències dels agents de països beneficiaris de les ajudes.
  
e) Projectes que tinguen com a finalitat la formació a través de noves tecnologies (teleeducació).
  
f) Projectes que es presenten conjuntament per dos o més universitats.
  
g) Projectes que contemplen la realització d'una auditoria externa que, serà presentada a la finalització del projecte, al costat de l'informe final i, haurà de contemplar el grau de compliment dels objectius i la justificació econòmica de la despesa.
  
h) Projectes en què el major percentatge de la subvenció concedida es destine als beneficiaris.
  
Així mateix, es tindran en compte criteris tals com els mitjans econòmics i personals i la infraestructura que dispose el sol·licitant i la seua implicació financera, traduïda en el seu propi percentatge de finançament, l'existència d'unes despeses d'administració inferiors al percentatge màxim admissible i la contenció de la despesa de personal.
  
Quarta. Ús de les dues llengües oficials
  
Els estudis, publicacions i programes que siguen produïts en l'execució de l'acció subvencionada, hauran de concedir el mateix tractament a les dues llengües oficials de la Comunitat Valenciana.
  
Cinquena. Avaluació dels projectes
  
1. Complits els requisits tècnics anteriors, així com els requisits de tipus administratiu exigits per la present convocatòria, la valoració de l'adaptació dels projectes als criteris establits en el Decret 201/1997, del Govern Valencià, i a les prioritats definides en esta orde de convocatòria, i la selecció d'aquells projectes que es consideren de major interés, les efectuarà la Comissió Tècnica del Programa de Cooperació.
  
2. La composició de la Comissió Tècnica del Programa de Cooperació serà la següent:
  
- La directora general de Cooperació al Desenvolupament i Relacions Externes, que actuarà com a presidenta.
  
- El cap d'Àrea de Cooperació al Desenvolupament.
  
- El cap de Servici de Gestió Administrativa i Assistència Jurídica.
  
- La secretària general administrativa de la Conselleria de Presidència, o qui designe com a suplent.
  
- Un tècnic designat per la directora general de Cooperació al Desenvolupament i Relacions Externes, que actuarà com a secretari.
  
El funcionament de la dita comissió haurà d'adaptar-se al que establix la present convocatòria i, subsidiàriament, al que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. La comissió podrà utilitzar, com a element de deliberació, els informes d'una entitat externa, contractada a l'efecte per a realitzar una avaluació tècnica dels projectes presentats.
  
4. L'avaluació tècnica serà superada en el cas que el projecte abaste una puntuació mínima global de 50 punts, sobre un total de 100 punts que es distribuiran de la següent forma:
  
a) 20 punts, com a màxim, per la capacitat de gestió i experiència de l'entitat sol·licitant.
  
b) 80 punts, com a màxim, per la qualitat del projecte. A l'efecte, es tindrà en compte el grau d'adequació del projecte als criteris prioritaris, la seua rellevància, la metodologia, l'impacte i el pressupost.
  
Així mateix, per a superar l'avaluació tècnica serà necessari aconseguir, per cada un d'estos dos apartats, com a mínim, l'equivalent a la meitat de la seua puntuació respectiva.
  
5. En els casos d'entitats que ja hagen rebut subvencions del programa de cooperació valencià i als efectes d'avaluar la capacitat gestora de l'entitat sol·licitant, la comissió tècnica podrà incloure entre els seus criteris de valoració la consideració d'un informe tècnic elaborat per la Direcció General de Cooperació al Desenvolupament i Relacions Externes.
  
Sisena. Termini i lloc de presentació de les sol·licituds
  
1. El termini de presentació de sol·licituds serà de 30 dies naturals a comptar des de l'endemà al de la publicació de la present orde en el Diari Oficial de la Generalitat Valenciana. En el cas que l'últim dia del termini fóra inhàbil, el termini s'entendrà prorrogat al primer dia hàbil següent, conforme al que disposa l'article 48.3 de la Llei 30/1992, de Règim Jurídic de les Administracions Públiques i del Procediment Administratiu Comú.
  
2. El lloc de presentació de les sol·licituds serà preferentment la Direcció General de Cooperació al Desenvolupament i Relacions Externes, sítia en el carrer dels Juristes, 10 (València 46230), i, alternativament, qualsevol dels llocs que establix l'article 38.4 la Llei 30/1992, de Règim Jurídic de les Administracions Públiques i del Procediment Administratiu Comú.
  
Setena. Percentatge de cofinançament
  
1. La participació financera de la Generalitat Valenciana en els projectes serà, com a màxim, del 50% del cost total del projecte, i l'entitat sol·licitant haurà d'assumir, com a mínim, el finançament del 50% restant, incloent-hi la valoració de les aportacions en espècie.
  
2. Els projectes que hagen superat l'avaluació tècnica, podran ser subvencionats per el 100% de l'import sol·licitat, concedint-se les ajudes per orde de puntuació de major a menor fins a l'esgotament dels fons previstos en esta convocatòria.
  
3. El percentatge de cofinançament d'un projecte quedarà fixat en el moment de l'aprovació de la quantia de la subvenció per la relació entre esta i el cost total del projecte que apareix en el formulari d'identificació, original o, si és procedent, reformulat. Si després de l'efectiva execució del projecte, el cost total real resultara ser inferior al previst en un principi, la subvenció serà objecte de minoració, de manera que el percentatge màxim de cofinançament de la Generalitat Valenciana es mantinga inalterat.
  
Huitena. Formulari de sol·licitud i documents que han d'acompanyar-lo
  
1. Per a tindre accés a les ajudes serà necessari presentar:
  
a) Com escrit de sol·licitud, el formulari d'identificació del projecte que figura com annex II d'esta orde, en dos exemplars i en disquet, i complimentat en la seua totalitat.
  
b) Els documents que s'enumeren en l'annex III d'esta orde, en dos exemplars i en les condicions que s'expressen en dit annex.
  
2 . Quan la sol·licitud no reunisca els requisits assenyalats en l'article 70.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que, d'acord amb la present base i els annexos II i III d'esta orde, resulta exigible, es requerirà a l'entitat sol·licitant, conformement al que establix l'article 71.1 de la citada llei, perquè, en termini de 10 dies, esmene la falta o acompanye els documents preceptius, amb indicació que, si no ho fera així, es tindrà com desistida la seua petició, impossibilitant l'avaluació tècnica del projecte, prèvia resolució que haurà de ser dictada en els termes previstos en l'article 42 de la mencionada llei.
  
Novena. Resolució del procediment
  
1. La Comissió Tècnica del Programa de Cooperació a què es referix la base 5 d'este annex, formularà proposta de resolució de la convocatòria en un termini màxim de quatre mesos i mig, comptats a partir de la data de finalització del termini de presentació de sol·licituds.
  
2. El conseller de Presidència resoldrà sobre la concessió o denegació de cada una de les subvencions dins dels deu dies naturals següents a la formulació de la proposta de la comissió a què es referix l'apartat anterior. La resolució de la sol·licitud serà notificada a l'interessat, d'acord amb el que disposa l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en el termini màxim de sis mesos des de la data de publicació de la convocatòria en el Diari Oficial de la Generalitat Valenciana
  
3. La resolució per la qual es concedisquen o deneguen les subvencions, es publicarà en el Diari Oficial de la Generalitat Valenciana.
  
4. Transcorregut el termini màxim per a resoldre sense que s'haja produït resolució expressa, els interessats que hagueren comparegut podran entendre desestimades les seues pretensions per silenci administratiu, podent les entitats els projectes de les quals hagen sigut denegats retirar la documentació dels mateixos en el termini de 30 dies a comptar des del següent a la data de la publicació de la resolució en el Diari Oficial de la Generalitat Valenciana.
  
5. La resolució de concessió o denegació de les ajudes corresponents a esta convocatòria, que posarà fi a la via administrativa, serà notificada a l'interessat, d'acord amb el que disposa els articles 42 i 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i, contra la mateixa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes, comptat des de l'endemà de la seua publicació, de conformitat amb el que preveu els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà al de la seua publicació, de conformitat amb el que preveu els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
Deu. Inici de l'execució, lliurament anticipat de fons i duració màxima de l'execució del projecte
  
1. Una vegada aprovada la subvenció, l'entitat beneficiària haurà de presentar davant de la Direcció General de Cooperació al Desenvolupament i Relacions Externes, en el termini de 10 dies a partir de la publicació de la resolució de concessió en el Diari Oficial de la Generalitat Valenciana, la següent documentació:
  
a) La fitxa de manteniment de tercers, en la que constarà el compte bancari en la que haja de rebre la transferència, obrint-se un compte independent per a cada projecte subvencionat. La falta de presentació en termini de la dita fitxa de manteniment s'entendrà com a renúncia de l'entitat beneficiària a la subvenció concedida.
  
b) El certificat acreditatiu que es troba al corrent de les seues obligacions tributàries i amb la Seguretat Social, de conformitat amb el que disposa l'article 47.7 Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991 i en l'article 1 de l'Orde de 30 de maig de 1996, de la Conselleria d'Economia i Hisenda.
  
2. Rebuda la documentació a què es referix l'apartat anterior, l'administració tramitarà el lliurament del 100% de la subvenció concedida.
  
3. Dins del mes següent a la data en què s'hagen alliberat els fons, l'entitat beneficiària haurà de comunicar a la Direcció General de Cooperació al Desenvolupament i Relacions Externes la data d'inici de l'execució del projecte. De no efectuar-se la dita comunicació, s'entendrà com a data d'inici la resultant de l'aplicació del que disposa l'article 22.2 del Decret 201/1997, del Govern Valencià.
  
4. L'administració es reserva la facultat de requerir en qualsevol moment garantia real o personal a l'entitat beneficiària si circumstàncies objectives així ho justifiquen.
  
5. El termini d'execució del projecte serà com a màxim de 15 mesos, conformement al que establix l'article 9 del Decret 201/1997, de 16 de juliol.
  
Onze. Reformulació del projecte
  
1. En el cas que la subvenció concedida siga inferior a la quantitat sol·licitada, l'entitat responsable del projecte haurà de presentar, durant el mes següent a la publicació de la resolució de la convocatòria, una reformulació pressupostària del projecte inicial que l'ajuste a la quantitat finalment subvencionada per la Generalitat Valenciana.
  
2. La contribució financera externa, davall qualsevol de les formes previstes en l'article 7 del Decret 201/1997, d'1 de juliol, del Govern Valencià es podrà ajustar proporcionalment a la reducció de la subvenció. En cap cas este ajustament podrà implicar un increment del percentatge de cofinançament de la Generalitat Valenciana respecte al que apareixia en el projecte inicial.
  
3. En cas de no presentar-se la reformulació pressupostària del projecte en el termini dalt indicat, s'entendrà que l'entitat beneficiària renuncia a la subvenció concedida.
  
Dotze. Finalització del projecte, informe final i documents que han d'acompanyar-lo
  
1. Els projectes es consideraran finalitzats una vegada transcorregut el termini d'execució previst en el formulari d'identificació del projecte.
  
2. El termini per a la presentació de l'informe final i la justificació de les despeses davant de la Direcció General de Cooperació al Desenvolupament i Relacions Externes serà de tres mesos a partir de la data de finalització del projecte.
  
3. L'informe final s'haurà de complimentar en model normalitzat disponible en la direcció http://www.pre.gva.es/ayuda/, i en ell s'haurà d'analitzar i avaluar la realització del projecte en el seu conjunt, reflectint les actuacions finançades a càrrec de la subvenció de la Generalitat Valenciana i les que s'hagen finançat a càrrec d'altres subvencions o fons propis.
  
4. L'informe final haurà d'acompanyar-se dels documents següents:
  
a) Certificat original del secretari amb el vistiplau del rector de la universitat que la subvencinà, així com, si és procedent, dels interessos generats per la mateixa, que han sigut invertits en la seua totalitat en el projecte per al qual va ser concedida, i en què consten, a més, els objectius aconseguits.
  
b) En el cas que les despeses inherents a l'execució del projecte s'hagen realitzat en l'exterior, un informe del soci local sobre les repercussions del projecte, així com un certificat del mateix acreditatiu de l'import de les transferències rebudes imputables a la subvenció concedida per la Generalitat Valenciana.
  
c) Documents o certificats bancaris acreditatius dels següents extrems: ingrés de la subvenció en el compte corrent obert a l'efecte, transferències bancàries realitzades a càrrec de la mateixa i, si és procedent, tipus de canvi de les transferències bancàries realitzades.
  
d) Relació numerada dels documents justificatius de la despesa realitzada a càrrec de la subvenció concedida, segons model normalitzat disponible en la direcció http://www.pre.gva.es/ayuda/. La dita relació numerada haurà d'agrupar-se segons les partides detallades en el formulari d'identificació del projecte o, si és procedent, en la reformulació econòmica presentada o en la modificació pressupostària del projecte autoritzada.
  
e) Documents justificatius de les despeses realitzades a càrrec de la subvenció concedida, ordenats en base a la relació numerada a què es referix la lletra anterior.
  
Tretze. Justificació de les despeses i auditoria
  
1. Els documents justificatius de la despesa han de ser autèntics, a l'efecte dels quals haurà de presentar-se el document original acompanyat d'una còpia per a la seua compulsa, o còpia degudament compulsada per notari o fedatari públic.
  
2. Les factures presentades hauran de complir amb els requisits exigits per la legislació del país en què s'hagen adquirit els béns o prestat els servicis, per a o pel beneficiari de la subvenció i, en tot cas, inclouran:
  
a) Nom, cognoms, denominació social, domicili i número d'identificació fiscal, si és procedent, de l'expedidor i del destinatari.
  
b) Descripció de l'operació i contraprestació total.
  
c) Lloc i data d'emissió.
  
d) Acreditació que s'ha efectuat l'abonament del seu import per l'entitat beneficiària.
  
e) Diligència de l'entitat beneficiària en què es faça constar el número d'expedient i l'afectació, total o parcial, al projecte subvencionat. En el cas que el document justificatiu de la despesa s'impute a més d'un cofinançador s'expressarà, a més, el percentatge de finançament que s'impute a la subvenció de la Generalitat Valenciana.
  
3. La data de les factures i justificacions de les despeses a càrrec de la subvenció de la Generalitat Valenciana haurà d'estar compresa dins del termini d'execució real del projecte. Només s'acceptaran factures anteriors o posteriors, en no més de sis mesos, per a les despeses indirectes de formulació i avaluació.
  
4. En el cas que la contrapart local no puga desprendre's d'algun document justificatiu de la despesa, s'haurà de presentar un informe motivant la dita impossibilitat. En este cas, serà necessari que s'aporte una còpia del document confrontada pel notari o pel funcionari de l'ambaixada o consolat espanyol, qui donarà expressament fe que en l'original del document s'ha fet constar de mode fefaent que la dita despesa ha sigut subvencionada per la Generalitat Valenciana, totalment o parcialment, en la quantia que s'especifique.
  
5. Si la justificació de la despesa no abastara la totalitat de la quantia subvencionada o si es donara la circumstància descrita en la base 7.3 d'este annex, l'administració iniciarà el corresponent procediment de minoració de la subvenció concedida.
  
Catorze. Control financer
  
1. Els originals de tots els documents justificatius de la despesa imputables al projecte quedaran depositats en la seu de la universitat pública de la Comunitat Valenciana, almenys, durant un període de cinc anys des de la presentació de l'informe final.
  
2. L'entitat beneficiària de la subvenció es compromet a permetre el control financer que correspon a l'òrgan gestor de les subvencions, a la Intervenció General i a la Sindicatura de Comptes de la Generalitat Valenciana, facilitant, a l'efecte, tota la informació que li siga requerida.
  
Quinze. Modificació del projecte i ampliacions de termini
  
1. Qualsevol modificació del contingut del projecte, tal com ve definit en el formulari d'identificació, que afecte als apartats de pressupost, finançament del projecte (fulls 8 i 9) haurà de ser prèviament autoritzada per la Direcció General de Cooperació al Desenvolupament i Relacions Externes.
  
2. No s'admetran modificacions que suposen un increment de les partides de les despeses administratives. Tampoc no s'admetran modificacions que suposen el trasllat de despeses subvencionades d'un exercici pressupostari a un altre, quan la quantia d'esta modificació supere, per si sola o acumulada amb altres anteriorment autoritzades, el 10% del total de la subvenció concedida.
  
3. El termini d'execució del projecte i el de remissió de l'informe final només podran ser ampliats si així ho autoritza la Direcció General de Cooperació al Desenvolupament i Relacions Externes, prèvia sol·licitud de l'entitat beneficiària, d'acord amb el que disposa l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. L'entitat beneficiària haurà de presentar la sol·licitud d'ampliació, degudament motivada, amb antelació a la data de venciment del termini, conforme al que disposa l'article 49.3 de la citada Llei 30/1992. La dita antelació serà, en el cas del termini d'execució, d'un mes previ a l'arribada de la data de fi de l'execució, aplicant-se el mateix criteri en el cas de l'informe final.
  
5. Si 10 dies abans de la data prevista inicialment com de fi de l'execució o de la data límit per a justificar o presentar l'informe final l'administració no haguera denegat expressament la sol·licitud d'ampliació, la mateixa s'entendrà autoritzada per silenci positiu, sense perjuí de l'obligació de resoldre prevista en l'article 42 de la citada Llei 30/1992.
  
6. Les sol·licituds d'ampliació de termini no podran superar la meitat del termini inicialment concedit i, en tot cas, hauran de respectar el termini màxim d'execució fixat per l'article 9 del Decret 201/1997, d'1 de juliol, del Govern Valencià.
  
Setze. Revocació i reintegrament de les subvencions
  
1. L'administració, si existiren motius fundats per a suposar que el projecte de cooperació està sent incorrectament executat, podrà:
  
a) Suspendre provisionalment el desenvolupament de l'acció fins que se supervise l'execució del projecte, a menys que l'entitat referme la devolució dels fons percebuts.
  
b) Revocar, prèvia audiència de l'entitat interessada, la resolució de concessió.
  
2. L'entitat beneficiària de la subvenció haurà de reintegrar la quantitat rebuda i abonar l'interés de demora des del moment del pagament de la subvenció en els supòsits previstos en l'article 47.9 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, i en l'article 15 del Decret 201/1997, d'1 de juliol, del Govern Valencià.
  
Disset. Difusió de l'origen de les subvencions
  
Les entitats que reben estes ajudes hauran de donar difusió a l'origen de la subvenció i incorporar de forma visible el logotip de la Cooperació al Desenvolupament de la Generalitat Valenciana en tot material escrit de difusió o de publicitat que tinga qualsevol relació amb el projecte subvencionat.
  
Quan les entitats beneficiàries de la subvenció exhibisquen el seu propi logotip, el de la Generalitat Valenciana haurà de figurar amb la mateixa grandària i en les mateixes condicions de visibilitat.
  
ANNEX III
  
Documentació que ha d'acompanyar al formulari d'identificació del projecte
  
Convocatòria de formació
  
Nota:
  
- La documentació haurà de presentar-se en tres carpetes, corresponents a cada un dels apartats A, B i C. En cada carpeta constarà la seua denominació (p. ex. «Carpeta A: certificats»).
  
- Les carpetes contindran els documents ordenats d'acord amb el nombre que se'ls atribuïx en este llistat, havent de presentar-se degudament separats els subapartats que consta cada carpeta.
  
- La carpeta C es presentarà en dos exemplars.
  
- Si l'entitat presenta diversos projectes a qualsevol de les convocatòries només tindrà obligació de presentar un únic exemplar de les carpetes a i B, fent constar la referència del projecte en què es troben les ja presentades. El certificat número 2 farà menció expressa de tots els projectes presentats.
  
- S'eximix de la presentació del document 4 a les entitats que amb anterioritat hagen rebut subvencions del Programa de Cooperació al Desenvolupament de la Generalitat Valenciana.
  
Carpeta A: certificats
  
1. Certificat en què conste que no han variat les circumstàncies que apareixen en els seus estatuts i còpia d'estos si s'ha realitzat alguna modificació dels mateixos.
  
2 . Certificat del secretari, amb el vistiplau del president:
  
2.1 Relatius a l'entitat i en què no és necessària la referència expressa als projectes a què es referixen:
  
a) Aprovació de la gestió de l'any anterior pel patronat o assemblea general.
  
b) Declaració que les condicions d'inscripció de l'entitat en el Registre de l'Agència Espanyola de Cooperació Internacional no han variat des que es realitze la mateixa. En cas contrari, hauran d'aportar de nou el certificat corresponent.
  
c) Declaració de posseir una seu oberta a nom de l'entitat a la Comunitat Valenciana.
  
d) Acord pel qual, en el cas d'agrupació de diverses entitats per a presentar el projecte, es designa la que actuarà com a representant del grup davant de l'administració.
  
e) Certificat en què consten el nombre de socis, tant a la Comunitat Valenciana com a Espanya.
  
f) Declaració per la qual s'afirme que l'entitat no ha sigut objecte d'un procediment de reintegrament de subvencions públiques, per causes a ella imputables.
  
2.2 Relatius als projectes, en els que haurà de fer-se constar el títol de tots els projectes presentats:
  
a) Acord de sol·licitar la subvenció.
  
b) Compromís d'aportar, mitjançant el cofinançament previst en l'article 7 del Decret 201/1997, d'1 de juliol, del Govern Valencià (DOGV núm. 3.036), la diferència entre el cost total del projecte i la subvenció de la Generalitat Valenciana
  
c) Compromís de comunicar a la Direcció General de Cooperació al Desenvolupament tot finançament que reba el projecte, procedent de qualsevol ens públic o privat, especificant la quantia exacta de l'aportació.
  
d) Compromís que l'entitat no portarà a terme, en l'àmbit d'execució del projecte presentat, cap acció que poguera resultar contradictòria amb la política exterior d'Espanya i igualment el compromís que la ONGD no realitzarà cap acció que puga resultar contradictòria amb els objectius de la Generalitat Valenciana.
  
e) Compromís de donar difusió de l'origen de la subvenció i d'incorporar, en tot cas i de forma visible, el logotip de la Generalitat Valenciana.
  
Compromís de l'entitat per a permetre el control financer dels projectes que resulten subvencionats.
  
Carpeta B: descripció de l'entitat sol·licitant
  
3. Targeta d'identificació fiscal de l'entitat sol·licitant (fotocòpia compulsada per l'administració).
  
4. Memòria d'activitats de l'entitat sol·licitant. En la memòria constaran:
  
a) Activitats realitzades durant l'últim any natural anterior a la convocatòria.
  
b) Estat comptable i ingressos de l'exercici corresponent a els últims comptes aprovats, que inclourà un balanç d'operacions i fonts de finançament.
  
c) Nom dels directius i membres del patronat o òrgan col·legiat equivalent. Data del seu nomenament i el seu sistema d'elecció.
  
5. Memòria d'activitats conjuntes anteriors de les entitats sol·licitants, en el cas de presentació del projecte per una agrupació.
  
6. Organigrama de l'entitat sol·licitant a la Comunitat Valenciana i nom, dedicació i titulació del personal responsable de la gestió administrativa i econòmica del projecte (formulació, seguiment i control). Designació de la persona que actuarà de contacte davant de l'administració per a estos temes.
  
Carpeta C: descripció del projecte
  
7. Descripció detallada del projecte
  
8. Memòria econòmica del projecte, conforme al que establix els articles 6, 7 i 8, del Decret 201/1997, d'1 de juliol, del Govern Valencià (DOGV núm. 3.036). Esta memòria haurà d'adaptar-se als conceptes de despeses continguts en el formulari d'identificació del projecte i descrits en el Manual d'Instruccions de Justificació de Subvencions de l'Agència Espanyola de Cooperació Internacional, sobre justificació i control de la despesa.
  
Si el projecte s'executa a Espanya:
  
a) Pressupost detallat al màxim en euros (d'acord amb les partides del formulari de sol·licitud i incloent costos unitaris, nombre d'unitats i distribuïts en conceptes i subconceptes de despesa).
  
b) La memòria comprendrà un pla de finançament (incloent els finançadors i les activitats finançades per cada u d'ells).
  
Si el projecte s'executa en un país en vies de desenvolupament:
  
a) Pressupost detallat al màxim en euros (d'acord amb les partides del formulari de sol·licitud i incloent costos unitaris, nombre d'unitats i distribuïts en conceptes i subconceptes de despesa).
  
b) Costos en moneda local i en moneda intermèdia.
  
c) La memòria comprendrà un pla de finançament (incloent els finançadors i les activitats finançades per cada un d'ells).
  
9. Relació del personal laboral i voluntari de l'entitat sol·licitant que participarà en l'execució del projecte i dades identificadores de dit personal: nom, document nacional d'identitat (o equivalent del país en vies de desenvolupament) i lloc o funció en l'organització. Idèntica relació respecte del personal de la contrapart local.
  
10. Descripció de la contrapart local: naturalesa jurídica, fins de l'entitat, localització i àmbit geogràfic d'actuació, mitjans materials, experiència i activitats prèvies, vincles amb l'entitat sol·licitant, implicació en el projecte, relació amb els beneficiaris de l'acció. Aportació d'estatuts de la contrapart. (En el cas que el projecte s'execute en un país en vies de desenvolupament).
  
11. Factures proforma en què es basen els costos descrits en la memòria. Cada una de les factures apareixerà, també, subnumerada, d'acord amb una relació de les mateixes que les acompanyarà. En cas d'impossibilitat de la presentació de factures proforma, d'acord amb l'article 5.9, un informe justificatiu de l'esmentada impossibilitat.